Príloha č. 2 súťažných podkladov

Návrh Rámcovej dohody

**Rámcová dohoda**

**č. .....................................**

uzatvorená podľa § 269 ods. 2 zákona č. 513/1991 Zb. Obchodný zákonník (ďalej len „*Obchodný zákonník*“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon č. 343/2015 Z. z*.“)   
(ďalej len „*rámcová dohoda*“)

**Účastníci dohody**

Objednávateľ: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

IČO: 00151866

Identifikačné číslo pre DPH: SK 2020571520

Bankové spojenie: Štátna pokladnica, Radlinského 32, 810 05 Bratislava, Slovenská republika

Číslo účtu: SK78 8180 0000 0018 0023

BIC/SWIFT kód:    SPSRSKBA

Zastúpený: ....................................., štátnym tajomníkom Ministerstva vnútra Slovenskej republiky, na základe plnomocenstva č. p. ...............................

(ďalej len „*Objednávateľ*“)

a

Poskytovateľ:

Sídlo:

IČO:

DIČ:

IČ DPH:

Zapísaný v OR SR:

Bankové spojenie:

Číslo účtu:

SWIFT :

IBAN:

e-mail:

Telefonický kontakt:

Zastúpený:

(ďalej len „*Poskytovateľ* “)

(ďalej spolu ako „*účastníci* *dohody*“)

**Článok I.  
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. ..... zo dňa ..... pod zn. ..... – MSS na predmet zákazky „Preprava materiálnej humanitárnej pomoci“ (ďalej len „*verejné* *obstarávanie*“).
  2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto rámcová dohoda.
  3. Základným účelom tejto rámcovej dohody je v súlade s výsledkom verejného obstarávania zabezpečiť prepravu materiálnej humanitárnej pomoci Slovenskej republiky do zahraničia, v rozsahu a spôsobom definovaným v článku II. tejto rámcovej dohody, ktorú bude zabezpečovať Poskytovateľ Objednávateľovi formou písomných objednávok.

**Článok II.**

**PREDMET RÁMCOVEJ DOHODY**

Predmetom tejto rámcovej dohody je záväzok Poskytovateľa riadne a včas zabezpečiť pre Objednávateľa prepravu materiálnej humanitárnej pomoci Slovenskej republiky do zahraničia použitím cestnej, železničnej alebo lodnej – námornej prepravy, resp. ich kombináciou a s tým súvisiace služby, spracovanie kompletnej dokumentácie pre colné vybavenie prepravy, vrátane špedičného vybavenia (JCD, CMR, karnet TIR a pod.), ak to podmienky prepravy v krajine adresáta zásielky vyžadujú (ďalej len „*služby*“ alebo „*preprava*“), v súlade s opisom predmetu zákazky (ďalej len „*OPZ*“), ktorý tvorí Prílohu č. 1 tejto rámcovej dohody a záväzok Objednávateľa zaplatiť Poskytovateľovi za riadne a včas poskytnuté služby cenu podľa čl. V. tejto rámcovej dohody.

**Článok III.**

**MIESTO A SPôSOB PLNENIA**

* 1. Miesta pristavenia nákladného vozidla na nakládku sú uvedené v Prílohe č. 1 tejto rámcovej dohody.
  2. Na základe potreby Objednávateľa na poskytnutie služieb, vyzve Objednávateľ v súlade s § 83 zákona č. 343/2015 Z. z. Poskytovateľa na poskytnutie služby formou písomnej objednávky.
  3. V objednávke Objednávateľ v súlade s Prílohou č. 1 tejto rámcovej dohody určí termín uskutočnenia prepravy, množstvo prepravovanej techniky a humanitárneho materiálu, príjemcu pomoci, miesto doručenia prepravy v zahraničí a v prípade potreby ďalšie podrobnosti poskytovania služieb. Poskytovateľ je povinný realizovať cestnú a železničnú prepravu najneskôr do 3 (troch) dní a v prípade lodnej – námornej prepravy najneskôr do 30 (tridsať) dní od potvrdenia písomnej objednávky a v súlade s objednávkou.
  4. Účastníci dohody sa dohodli, že objednávka bude zodpovedať podmienkam dohodnutým v tejto rámcovej dohode, najmä s ohľadom na jednotkové ceny a práva a povinnosti dohodnuté v tejto rámcovej dohode.

**Článok IV.**

**PODMIENKY POSKYTOVANIA SLUŽIEB**

1. Poskytovateľ sa zaväzuje poskytovať služby špecifikované v Prílohe č. 1 tejto rámcovej dohody v súlade s jej ustanoveniami, so všeobecne záväznými právnymi predpismi platnými na území Slovenskej republiky, podľa ktorých sa poskytovanie služby spravuje, podľa pokynov Objednávateľa a v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe.
2. Poskytovateľ sa zaväzuje poskytovať služby riadne a včas do miesta určenia, s potrebnou odbornou starostlivosťou, podľa podmienok dohodnutých v tejto rámcovej dohode, písomnej objednávke a podľa požiadaviek Objednávateľa, v zodpovedajúcej kvalite a technickej úrovni. Poskytovateľ je Objednávateľovi povinný písomne potvrdiť prevzatie zásielky určenej na prepravu – doklad o prevzatí zásielky a zároveň je povinný Objednávateľovi predložiť aj písomné potvrdenie o odovzdaní zásielky príjemcovi zásielky určenej na prepravu – doklad o odovzdaní zásielky prijímateľovi zásielky. Poskytovaná preprava musí zahŕňať pristavenie dopravného prostriedku, prepravu, poradenstvo a koordináciu pri objednávaní prepravy, efektívnom určení trasy prepravy a spolupôsobenie pri riešení nezrovnalostí a zmenách.
3. Poskytovateľ sa zaväzuje vykonať pre Objednávateľa prepravu materiálnej humanitárnej pomoci Slovenskej republiky (techniky a humanitárneho materiálu) do zahraničia a zabezpečiť vypracovanie kompletnej dokumentácie pre colné vybavenie prepravy, vrátane špedičného vybavenia.
4. Poskytovateľ zabezpečí poskytovanie služieb vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi neposkytnutím služieb. Poskytovateľ vyhlasuje, že má uzatvorenú platnú zmluvu o poistení zodpovednosti za škody spôsobené zasielateľskou činnosťou za jednu a všetky poistné udalosti v jednom poistnom roku s minimálnym limitom poistného plnenia 500.000 eur a zmluvu o poistení majetku a zodpovednosti za škodu, a to najmä poistenie hnuteľných vecí s minimálnym limitom poistného plnenia vo výške 500 000,00 eur platné počas trvania rámcovej dohody.
5. Poskytovateľ je oprávnený zabezpečiť poskytnutie služieb v zmysle tejto rámcovej dohody aj prostredníctvom tretích osôb (subdodávateľov). Ak Poskytovateľ poverí poskytnutím služby tretiu osobu, má zodpovednosť, akoby plnil túto službu sám.
6. Poskytovateľ je povinný plniť rámcovú dohodu riadne, dodržiavať všetky všeobecne záväzné právne predpisy platné na území Slovenskej republiky, ktoré sa týkajú prepravy a dodržiavať dohodnuté termíny a časy.
7. Poskytovateľ sa zaväzuje Objednávateľa bez zbytočného odkladu, t. j. bezprostredne po tom, ako sa o nich dozvedel, písomne informovať o všetkých okolnostiach dôležitých pre riadne a včasné poskytovanie služieb a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
8. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
9. Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do 3 dní po tom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ napriek upozorneniu Poskytovateľa trvá na tomto postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
10. Poskytovateľ je povinný poskytovať Objednávateľovi dokumenty nevyhnutné na poskytovanie služieb v písomnej podobe, vždy ak je to možné aj v elektronickej podobe, pokiaľ sa v tejto rámcovej dohode nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č. 1 tejto rámcovej dohody.
11. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v OPZ (ďalej len „*dôverné informácie*”). Poskytovateľ sa zaväzuje, že použije dôverné informácie výhradne na účely poskytovania služieb definovaných v OPZ v zmysle tejto rámcovej dohody.
12. Poskytovateľ sa zaväzuje poskytnúť Objednávateľovi všetku potrebnú súčinnosť nevyhnutnú na plnenie tejto rámcovej dohody.
13. Objednávateľ zabezpečí balenie a nakladanie techniky a humanitárneho materiálu do dopravného prostriedku na území Slovenskej republiky.
14. Objednávateľ poskytne Poskytovateľovi k dispozícii správne údaje o prepravovanej technike a o humanitárnom materiáli, ako aj o iných skutočnostiach, ako napr. údaje o jej hmotnosti, druhu, počte kusov, rozmeroch a hmotnosti jednotlivých kusov, o spôsobe balenia a označenia a informácie o nebezpečnom tovare.
15. Objednávateľ sa zaväzuje bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie služieb definovaných v opise predmetu zákazky.
16. V prípade časovej tiesne a nutnosti okamžitého poskytnutia služby do zahraničia je Objednávateľ oprávnený dohodnúť s Poskytovateľom vykonanie služby telefonicky a písomnú objednávku doručiť najneskôr do 1 (jedného) pracovného dňa.
17. Poskytovateľ sa zaväzuje pristaviť nákladné vozidlo k nakládke v termíne a čase stanovenom na objednávke alebo v prípade telefonickej objednávky v termíne a čase dohodnutom medzi Objednávateľom a Poskytovateľom.
18. Poskytovateľ vypracuje a v písomnej forme predloží Objednávateľovi návrh trasy prepravy (najrýchlejšia trasa pri zachovaní maximálnej hospodárnosti a efektívnosti prepravy), predpokladaný čas trvania prepravy, vrátane plánovanej vykládky prepravovanej techniky a humanitárneho materiálu na mieste doručenia prepravy v zahraničí a komplexnú cenovú ponuku vypracovanú v súlade s touto rámcovou dohodou do 24 hodín od doručenia objednávky v prípade cestnej a železničnej prepravy a do 5 dní v prípade lodnej – námornej prepravy. Objednávateľ bezodkladne v lehote nie dlhšej ako 24 hodín schváli alebo neschváli návrh trasy prepravy a ostatné uvedené informácie v prípade cestnej a železničnej prepravy a do 2 dní v prípade lodnej – námornej prepravy. V prípade neschválenie návrhu trasy prepravy a ostatných informácií sa postupuje obdobne ako je upravené vyššie. Bez schválenia Objednávateľom nie je možné začať prepravu.
19. Každá písomná objednávka vypracovaná a schválená Objednávateľom bude obsahovať:

- číslo objednávky;

- názov miesta, z ktorého sa preprava uskutočňuje a do ktorého sa preprava uskutočňuje;

- čas pristavenia nákladného vozidla (vozidiel) na nakládku techniky a humanitárneho materiálu a odchodu

dopravného prostriedku z miesta nakládky;

- termín vykonania prepravy s určením času prepravenia techniky a humanitárneho materiálu,

- určenie príjemcu;

- iné technické a organizačné pokyny dôležité pre zabezpečenie plynulej a kvalifikovanej prepravy techniky a

humanitárneho materiálu;

* podmienky skladovania, ako aj ďalšie požadované služby.
  1. Poskytovateľ sa zaväzuje, že potvrdí doručenie objednávky Odosielateľovi v lehote do 3 hodín od doručenia objednávky, pri osobnom doručení okamžite po prevzatí objednávky, pričom potvrdenie musí obsahovať:

- číslo potvrdenia;

- odkaz na číslo objednávky;

- informáciu o zabezpečených službách.

* 1. Potvrdenie objednávky musí byť Poskytovateľom vykonané písomne prostredníctvom pošty alebo osobne, prípadne elektronicky alebo faxom s následným doručením prostredníctvom pošty alebo osobne.

**Článok V.**

**CENA A FAKTURÁCIA**

1. Cena za služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „*zákon č. 18/1996 Z. z.*“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „*cena*“).
2. Maximálny finančný limit pre túto rámcovú dohodu na obdobie 48 mesiacov od nadobudnutia účinnosti rámcovej dohody je v súlade s predpokladanou hodnotou zákazky stanovený vo výške 700.000 eur bez DPH.
3. Po dobu trvania tejto rámcovej dohody je možné cenu meniť len v písomných dodatkoch k uzavretej rámcovej dohode. Zmena ceny bude možná iba v odôvodnených prípadoch pri podstatnej zmene podmienok v dôsledku legislatívnych zmien, ktoré majú dopad na tvorbu ceny (napr. DPH).
4. Cena musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním služieb a primeraný zisk Poskytovateľa.
5. Cena musí byť stanovená v mene EURO. K fakturovanej kúpnej cene bude pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania služby, ak nebola DPH už zohľadnená vo výške fakturovanej ceny alebo ak všeobecne záväzný právny predpis o dani z príjmu neurčuje inak.
6. Jednotkové ceny služieb, ktoré môžu byť v súlade s touto rámcovou dohodou poskytnuté sú stanovené v súlade s verejným obstarávaním a ponukou Poskytovateľa a sú uvedené v Prílohe č. 2 tejto rámcovej dohody. Uvedené ceny sú stanovené bez DPH ako maximálne jednotkové ceny.
7. Celkové množstvo poskytovaných služieb bude závisieť výlučne od potrieb Objednávateľa počas doby trvania tejto rámcovej dohody.
8. Objednávateľ sa zaväzuje zaplatiť Poskytovateľovi cenu za riadne a včas poskytnuté služby podľa písomnej objednávky, v súlade s touto rámcovou dohodou, a to na základe faktúry vystavenej Poskytovateľom a riadne doručenej Objednávateľovi. Objednávateľ neposkytne Poskytovateľovi žiaden preddavok ani zálohovú platbu na zrealizovanie predmetu tejto rámcovej dohody.
9. Každá faktúra vystavená Poskytovateľom bude obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“).
10. Lehota splatnosti faktúry Poskytovateľa je 30 dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou,  písomnou objednávkou,  nebude spĺňať náležitosti podľa zákona č. 222/2004 Z. z., alebo bude nesprávna alebo neúplná, Objednávateľ faktúru bezodkladne vráti Poskytovateľovi na prepracovanie, pričom lehota splatnosti prestáva plynúť. Doručením opravenej faktúry Objednávateľovi začína plynúť nová 30 (tridsať) dňová lehota splatnosti faktúry .
11. Všetky faktúry budú uhrádzané výhradne bezhotovostne prevodným príkazom.
12. Cena sa považuje za uhradenú dňom odpísania finančných prostriedkov z bankového účtu Objednávateľa uvedeného v záhlaví tejto rámcovej dohody.

**Článok VI.**

**ZMLUVNÁ POKUTA A ÚROKY Z OMEŠKANIA**

* 1. V prípade omeškania Poskytovateľa s plnením povinností podľa tejto rámcovej dohody a/alebo písomnej objednávky, je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z celkovej fakturovanej čiastky za poskytnuté služby podľa písomnej objednávky, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody.
  2. V prípade omeškania Objednávateľa s úhradou faktúry, vzniká Poskytovateľovi nárok na úhradu úrokov z omeškania v zákonom stanovenej výške za každý aj začatý deň omeškania.
  3. Zmluvná pokuta a úroky z omeškania sú splatné na základe faktúry, pričom  lehota splatnosti faktúry je 30 (tridsať) dní od doručenia faktúry povinnému účastníkovi dohody.

**Článok VII.**

**ZODPOVEDNOSŤ ZA ŠKODU**

* 1. Ak Poskytovateľ poruší svoje povinnosti vyplývajúce z tejto rámcovej dohody, zaväzuje sa nahradiť škodu spôsobenú Objednávateľovi.
  2. Poskytovateľ zodpovedá za škodu na technike a humanitárnom materiáli, ktorá vznikla po jeho prevzatí, až do jeho vydania príjemcovi.
  3. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti   
     s poskytovaním služieb definovaných v Prílohe č. 1 tejto rámcovej dohody.
  4. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  5. Zaplatením zmluvnej pokuty/zmluvných pokút Poskytovateľom Objednávateľovi podľa tohto článku tejto rámcovej dohody nezaniká právo Objednávateľa na náhradu škody, ktorá prevyšuje zmluvnú pokutu.

**Článok VIII.**

**OSOBITNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (ďalej len „*oznámenie*“) musia byť v písomnej podobe doručené (i) osobne, (ii) poštou, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto rámcovej dohody.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ písomne oznámi Poskytovateľovi v súlade s týmto článkom tejto rámcovej dohody: Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: ....................................

e-mail: ....................................

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ písomne oznámi Objednávateľovi v súlade s týmto článkom tejto rámcovej dohody:

Poskytovateľ: ..............................................................

..............................................................

k rukám: .................................

e-mail: ..................................

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
     2. v čase jeho doručenia, pokiaľ sa doručuje ako poštová zásielka alebo
     3. v čase jeho doručenia, najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. Účastníci dohody sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  3. V prípade, ak sa niektoré z ustanovení tejto rámcovej dohody stane neplatné z dôvodu rozporu so všeobecne záväznými právnymi predpismi platnými na území SR, účastníci dohody sa dohodnú na takej zmene rámcovej dohody, aby dohodnuté podmienky boli čo najpodobnejšie pôvodnému dojednaniu.
  4. V Prílohe č. 3 tejto rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto rámcovej dohody. Zároveň je Poskytovateľ povinný uviesť aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  5. Poskytovateľ je povinný bezodkladne Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto rámcovej dohody.
  6. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 8.7 tejto rámcovej dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  7. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis a to zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „*zákon č. 315/2016 Z. z.*“).
  8. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe tejto rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonaného na základe zmluvy o subdodávke.
  9. Poskytovateľ vyhlasuje, že v čase uzatvorenia tejto rámcovej dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  10. V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok IX.**

**SKONČENIE RÁMCOVEJ DOHODY**

* 1. Túto rámcovú dohodu je možné skončiť:
     1. písomnou dohodou účastníkov dohody, a to dňom uvedeným v takejto dohode; v dohode o skončení tejto rámcovej dohody sa súčasne upravia aj nároky účastníkov dohody vzniknuté na základe alebo v súvislosti s touto rámcovou dohodou,
     2. písomným odstúpením od tejto rámcovej dohody ktorýmkoľvek účastníkom dohody podľa bodov 9.2 a 9.3 tejto rámcovej dohody,

9.1.3 písomnou výpoveďou tejto rámcovej dohody podľa bodu 9.6 tejto rámcovej dohody.

* 1. Objednávateľ je oprávnený písomne odstúpiť od tejto rámcovej dohody v prípade, ak:
     1. proti Poskytovateľovi začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. Poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
     4. Poskytovateľ nie je v čase uzavretia tejto rámcovej dohody zapísaný v registri partnerov verejného podľa zákona č. 315/2016 Z. z. alebo bol Poskytovateľ počas doby platnosti tejto rámcovej dohody vymazaný z registra partnerov verejného sektora.
  2. Poskytovateľ je oprávnený písomne odstúpiť od tejto rámcovej dohody v prípade, ak Objednávateľ neuhradí faktúru ani 30 dní po lehote jej splatnosti.
  3. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a nadobúda účinnosť dňom jeho doručenia druhému účastníkovi dohody. Účastníci dohody nie sú povinní vrátiť si už poskytnuté plnenia.
  4. Účastník dohody, ktorý odstúpi od tejto rámcovej dohody, má právo požadovať od druhej strany náhradu škody, ktorá mu týmto konaním vznikla, okrem prípadov zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania účastníkov dohody a ktoré nemôžu účastníci dohody ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.
  5. Túto rámcovú dohodu môže Objednávateľ písomne vypovedať bez udania dôvodu s výpovednou lehotou 2 (dva) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.

**Článok X.**

**ZÁVEREČNÉ USTANOVENIA**

10.1 Táto rámcová dohoda sa uzatvára na obdobie 48 mesiacov odo dňa nadobudnutia jej účinnosti, resp. do vyčerpania maximálneho finančného limitu uvedeného v čl. V. bod 5.2 tejto rámcovej dohody.

10.2 Táto rámcová dohoda môže byť doplnená alebo menená len písomnými, očíslovanými a účastníkmi dohody podpísanými dodatkami k tejto rámcovej dohode.

10.3 Právne vzťahy touto rámcovou dohodou neupravené sa riadia príslušnými ustanoveniami Obchodného zákonníka a zákona č. 343/2015 Z. z. a ostatných všeobecne záväzných právnych predpisov platných na území Slovenskej republiky.

10.4 Účastníci dohody sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.

10.5 Táto rámcová dohoda má nasledujúce prílohy, ktoré sú jej neoddeliteľnou súčasťou:

- Príloha č. 1 - Opis predmetu zákazky

- Príloha č. 2 - Štruktúrovaný rozpočet ceny rámcovej dohody

- Príloha č. 3 - Zoznam subdodávateľov

- Príloha č. 4 - Osvedčenie o odbornej spôsobilosti pre vnútroštátnu a medzinárodnú cestnú nákladnú dopravu

spolu s rozhodnutím na výkon povolania prevádzkovateľa cestnej nákladnej/osobnej dopravy

- Príloha č. 5 - Výpis z registra dopravcov a odborne spôsobilých osôb v cestnej doprave

- Príloha č. 6 – Certifikát STN EN ISO 45001

- Príloha č. 7 - Zmluva o poistení zodpovednosti za škody spôsobené zasielateľskou činnosťou a zmluva o poistení majetku a zodpovednosti za škodu, a to najmä poistenie hnuteľných vecí

10.6 Táto rámcová dohoda je vyhotovená v 5 (piatich) vyhotoveniach s platnosťou originálu v slovenskom jazyku, pričom 2 (dve) vyhotovenia obdrží Poskytovateľ a 3 (tri) vyhotovenia obdrží Objednávateľ.

10.7 Táto rámcová dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Rámcovú dohodu zverejní Objednávateľ.

10.8 Účastníci dohody vyhlasujú, že táto rámcová dohoda jasne a zrozumiteľne vyjadruje ich slobodnú a vážnu vôľu byť

viazaný jej obsahom. Ďalej spoločne vyhlasujú, že si rámcovú dohodu pozorne a riadne prečítali, porozumeli jej a na dôkaz súhlasu s ňou ju vlastnoručne podpisujú.

V Bratislave dňa: V Bratislave dňa:

Za Objednávateľa: Za Poskytovateľa:

.................................................................. ..................................................................

štátny tajomník konateľ spoločnosti

Ministerstva vnútra Slovenskej republiky